als_Latn dik_Latn sag_Latn
Edhe pak orë na ndajnë nga ndeshja historike ndaj Rumanisë, nga e cila do të vendoset nëse njëra nga këto ekipe do të kalojë në turin tjetër apo jo. Mirëpo nga dy ndeshjet e zhvilluara futbollistët tanë i kanë lënë pas emocionet dhe kanë fituar besimin e duhur për ta mbyllur sa më denjësisht këtë sfidë delikatë. Të gjithë futbollistët janë qethur ditën e sotme nga berberi i Kombëtares, Erti Biturku, ndërkohë Andi Lila dhe Odise Roshi kanë gjetur kohën t’u bëjnë video, e cila është publikuar nga Top-Channel.
Ashtu siç pritej, rrugët e Lyonit janë pushtuar sot nga ngjyrat Kuq e Zi. Jo vetëm rrugët e Lyonit, por edhe stadiumi i këtij qyteti ku do të luajë Kombëtarja jonë pritet të “skuqet” nga tifozët shqiptarë, ku flitet se do të jenë rreth 19 mijë të pranishëm. Pra ashtu siç nuk ka munguar dy ndeshjet e kaluara, përkrahja e tifozëve nuk do të mungojë as këtë ndeshje. Urojmë që ata mos ta kursejnë zërin, mos të ndalojnë asnjë moment, gjithashtu urojmë që heronjtë tanë mos të kursejnë golat. Ja si këndohen këngët patriotike në rrugët e Lyonit nga tifozët shqiptarë.
Kjo ndoshta është ndeshja më e rëndësishme e karrierës si për futbollistët shqiptarë ashtu edhe për trajnerin De Biasi. Si në ndeshjet ndaj Francës dhe asaj ndaj Zvicrës, kuqezinjtë ishin me 12 lojtarë në fushë pasi kishin mbështetjen e jashtëzakonshme të tifozëve. E njëjta gjë pritet të ndodhë edhe ndeshjen e sotme ndaj Rumanisë, ku pritet një numër i madh tifozësh shqiptarë. Që në orët e para të mëngjesit tifozët kanë dalë në rrugët e Lyonit ku do të luhet ndeshja, duke kënduar patriotike e duke festuar me njëri tjetrin.
Sonte zhvillohen ndeshjet e fundit të fazes së grupeve për grupin A. Franca mikpritëse do të përballet me Zvicrën ku ekipi i Deschamps ndodhet në kuotën e 6 pikëve pas 2 fitoreve, dhe kombëtarja helvete në kuotën e 4 pikëve. Dhe padyshim ndeshja ku do të jetë e gjithë vëmendja jonë ku për 90 minuta do të jemi me zemër në dorë, është përballja Rumani-Shqipëri që do të luhet në stadiumin e Lionit. Të besuarit e De Biasit kanë premtuar se do japin maksimumin e tyre për të arritur një rezultat pozitiv e për të shpresuar te një kualifikim si një nga vendet e treta më të mirë nga të gjithë grupet. Të njëjtën gjë ka deklaruar edhe trajneri italian i kombëtares sonë, duke thënë se do luajë të gjitha kartat që ta mposhtim Rumaninë.
Kompanitë e basteve kanë zgjedhur favoritë për këto sfida, kombëtaren e Francës dhe atë Rumune. Mirëpo edhe lexuesit e intv.al nëpërmjet votimeve të shumta e kanë bërë zgjedhjen e tyre. Kemi treguar që jemi një ndër ekipet më tifozerinë më të mirë në të gjithë Europën, dhe këtë tifozllëk na e kanë vërtetuar edhe lexuesit tanë, ku nëpërmjet votave të tyre, kanë zgjedhur Shqipërinë si kombëtaren që do të kualifohet nga grupi A, përkatësisht me 46.5 %. Në vendin e dytë renditen “Gjelat” me 23.3 % të cilët tashmë e kanë siguruar kualifikimin. 16.3 % e lexuesve kanë votuar për një kualifikim të mundshëm të Zvicrës, dhe 12.8% për Rumaninë.
Pasi luajti ndaj Zvicrës me fanella të kuqe, ndërsa ndaj Francës në të bardha, Shqipëria do të paraqitet ndaj Rumanisë me fanellat e zeza.
Lajmi është konfirmuar në faqen zyrtare të UEFA-së.
Shqipëria i kishte bartur fanellat me ngjyrë të zezë edhe në fitoren 0:3 ndaj Armenisë, ndeshje në të cilën e siguruan kualifikimin historik në “Euro 2016”.
Spanja ka fituar edhe ndeshjen e dytë në këtë Europian, duke mposhtur Turqinë me rezultatin 3:0. Dopieta e Moratës, dhe një gol i Nolitos i dhanë fitoren spanjollëve ndaj një Turqie që nuk ka bërë asgjë për të merituar të paktën një pikë. Skuadra turke edhe këtë ndeshje, pas asaj me Kroacinë, tregoi që ka mjaft probleme në organizimin e reparteve të ekipit, duke bërë që të mos rrezikojnë në asnjë moment portën e spanjolle. Me 3 golat e sotëm Spanja bëhet kombëtarja e parë që shënon 3 gola në një ndeshje në këtë kompeticion si dhe gjithashtu siguron kualifikimin për në fazen finale të Europianit. E vetmja dilemë është nëse do të mbajë vendin e parë apo të dytë, pasi ndeshjen tjetër luan ndaj kombëtares tjetër të kualifikuar, Kroacisë. Çekia ndodhet në vendin e dytë me 2 pikë, ndërsa Turqia e fundit me 0 pikë.
Edhe pse në disavantazhin e dy golave Republika Çeke ka arritur të barazojë shifrat në 2-2 ndaj Kroacisë. Ishte Ivan Perisiç ai që shënoi i pari në minutën e 37-të, ndërsa Rakitiç dyfishoi shifrat në pjesën e dytë. Ndoshta dëmtimi i Modriç ndikoi në lojën e kroatëve, sepse në 15 minutat e fundit, çekët barazuan gjithçka.
Në minutën e 75-të, Milan Skoda shënon golin e parë për çekët. Ndërsa në minutën e 92-të, mbrojtësi kroat Vida pek topin me dorë gjatë një dyluftimi ajror dhe gjyqtari jep 11-metërsh, i cili shndërrohet në gol nga Necid. Pak para golit të dytë të çekëve, ndeshja u ndërpre, pasi tifozët kroatë filluan të hidhin objekte të forta dhe fishekzjarrë në fushë.
Megjithatë, kroatët janë në kuotën e 4 pikëve dhe kualifikohen në raundin e ardhshëm të Europianit.
Shqipëria merr pjesë për herë të parë në një Europian dhe për këtë arritje historike UEFA ka publikuar një video në të cilën shfaqen emocionet e tifozëve shqiptarë përmes një djali dhe babait të tij, të cilët e shikojnë së bashku ndeshjen kundër Zvicrës.
Daniel Nikolla, është një tifoz shqiptar, emigrant, i cili udhëton drejt Lensit për të parë ndeshjen e parë të kombëtares kundër Zvicrës. Danieli, djali që është në këtë video flet për emocionet e mëdha dhe rëndësinë që ka Euro 2016 për Shqipërinë, si një ngjarje historike për kombin shqiptar.
“Është hera e parë që Shqipëria merr pjesë në Kampionatin Europian dhe të shkuarit në Francë është momenti më i bukur që më ka ndodhur ndonjëherë. Mezi po pres të shkoj”, thotë ai në video.
Përmes një komunikimi në Skype, Danieli i tregon surprizën të atit se i kishte blerë dhe atij një biletë. “Babai im gjithmonë ka parë në televizor ndeshjet e kombëtares. Të shkuarit në Lens për ta parë nga stadiumi ndeshjen do të jetë emocioni më i madh”.
“Ëndrra u bë realitet” thotë i ati tepër i emocionuar.
Aug 01, 2017
Aug 01, 2017
Jul 28, 2017
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn ltg_Latn bos_Latn